
Ηθικές ανησυχίες και εμπόδια που προκύπτουν από τη χρήση της Τεχνητής Νοημοσύνης και επηρεάζουν την αποδοχή της και τη χρήση της στην Εκπαίδευση 
1. Εισαγωγή
[bookmark: _Toc39346358]Η παρούσα εργασία εστιάζει στις ηθικές ανησυχίες των εκπαιδευτικών που προκύπτουν από τη χρήση Τεχνητής Νοημοσύνης  στην εκπαίδευση καθώς και στα εμπόδια  που υπάρχουν και επηρεάζουν την αποδοχή ή όχι της τεχνητής νοημοσύνης στην εκπαίδευση. Για την επίτευξη του συγκεκριμένου σκοπού πραγματοποιήθηκε βιβλιογραφική επισκόπηση σχετικών ερευνών που εντοπίστηκαν σε βάσεις δεδομένων ελληνικών και διεθνών βιβλιοθηκών. Τα ερευνητικά ερωτήματα αφορούν: 1.Ποιες είναι οι ηθικές ανησυχίες που προκύπτουν από τη χρήση της τεχνητής νοημοσύνης;
2.Ποια εμπόδια επηρεάζουν την ενσωμάτωση της τεχνητής νοημοσύνης στην εκπαίδευση ;
2. Θεωρητικό Πλαίσιο
2.1 Εννοιολογική οριοθέτηση
Έχουν διατυπωθεί διάφοροι ορισμοί της τεχνητής νοημοσύνης. Ένας γενικότερος ορισμός της Τεχνητής Νοημοσύνης είναι ο εξής: «Τεχνητή Νοημοσύνη είναι ο τομέας της επιστήμης των υπολογιστών ο οποίος ασχολείται με τη σχεδίαση και υλοποίηση προγραμμάτων που μπορούν να μιμηθούν τις ανθρώπινες γνωστικές ικανότητες, εμφανίζοντας έτσι χαρακτηριστικά που συνήθως αποδίδουμε σε ανθρώπινη συμπεριφορά, όπως η μάθηση, η επίλυση προβλημάτων, η κατανόηση της φυσικής γλώσσας, η επίλυση προβλημάτων κτλ» (Αναστασοπούλου,Ε.,2019)

2.2 Χαρακτηριστικά των ηθικών ανησυχιών
Η χρήση νέων τεχνολογιών στην εκπαίδευση τα τελευταία χρόνια έχει εντείνει τις ηθικές ανησυχίες των εκπαιδευτικών . Οι ηθικές ανησυχίες χωρίζονται στις εξής κατηγορίες:προβλήματα απορρήτου(privacy) ,επιτήρηση (surveillance),αυτονομία(autonomy),προκαταλήψεις και διακρίσεις(bias and discrimination)(Akgun, S., Greenhow, C.,2022)

2.3Μέθοδος
[bookmark: _Toc39346362]Οι πηγές που επελέγησαν αφορούν άρθρα δημοσιευμένα σε επιστημονικά περιοδικά καθώς και μία διπλωματική εργασία. Τα δύο άρθρα αναφέρονται στις κατηγορίες των ηθικών ανησυχιών.Στα υπόλοιπα υπάρχει αναφορά σε ηθικά ζητήματα.Όλα τα άρθρα είναι έγκυρα και έχουν αναζητηθεί από τον ιστότοπο google scholar και Science Direct .Όλες οι βιβλιογραφικές πηγές σχετίζονται με τις λέξεις-κλειδιά που εμπεριέχονται στον τίτλο .Όλα τα άρθα αφορούν τα τελευταία 4 χρόνια ,η εργασία είναι πρόσφατη.Οι λέξεις κλειδια ήταν: ethics in AI,education ,AI. 
3. Αποτελέσματα
Οι εκπαιδευτικοί έχουν διαφορετικές ηθικές ανησυχίες και προκλήσεις ανάλογα με την τάξη των μαθητών τους και την ηλικία ανάπτυξης. Ένα από τα μεγαλύτερα ηθικά ζητήματα γύρω από τη χρήση της ΤΝ στην εκπαίδευση σχετίζεται με τις ανησυχίες για την προστασία απορρήτου (Akgun & Greenhow ,2022).Η ΤΝ συλλέγει και αναλύει μεγάλα σύνολα δεδομένων για την εξατομίκευση της μάθησης. Η συλλογή πληροφοριών μαθητών εγείρει ρίσκο σχετικά με τη διαφύλαξη της ιδιωτικότητας και τη συμμόρφωση με κανονισμούς (Akgun & Greenhow ,2022,Bu, Q. 2022).Η επιτήρηση μέσω τεχνητής νοημοσύνης εγείρει ηθικές ανησυχίες καθώς περιλαμβάνει τη συνεχή παρακολούθηση της συμπεριφοράς των μαθητών, θέτοντας ζητήματα ιδιωτικότητας και κατάχρησης δεδομένων.
Οι εκπαιδευτικοί εκφράζουν φόβους ότι τέτοια συστήματα μπορούν να χρησιμοποιηθούν με τιμωρητικό τρόπο ή να προκαλέσουν ανασφάλεια στους μαθητές. Επιπλέον, η υπερβολική εξάρτηση από εργαλεία επιτήρησης μπορεί να μειώσει την εμπιστοσύνη μεταξύ μαθητών και εκπαιδευτικών( Borenstein & Howard 2021, Akgun & Greenhow ,2022). Η έλλειψη αυτονομίας λόγω της αυξανόμενης χρήσης τεχνητής νοημοσύνης στην εκπαίδευση είναι άλλη μία ανησυχία, καθώς περιορίζεται η ελευθερία των εκπαιδευτικών να λαμβάνουν δημιουργικές και προσαρμοσμένες αποφάσεις για τη διδασκαλία. 
Η εξάρτηση από αυτοματοποιημένα συστήματα υπονομεύει τη δυναμική διδασκαλία και την προσωπική συμβολή των εκπαιδευτικών στη διαδικασία μάθησης. Αυτή η τάση μπορεί να μειώσει την αποτελεσματικότητα της εκπαίδευσης, επηρεάζοντας αρνητικά τη σχέση μεταξύ δασκάλων και μαθητών(Schiff ,2022,Reiss,2021).Ωστόσο, υπάρχουν ανησυχίες όσον αφορά προκαταλήψεις και διακρίσεις ή φυλετικές διαφορές για παράδειγμα  η χρήση ΤΝ είναι λιγότερο αξιόπιστη όταν χρησιμοποιείται για την αναγνώριση ατόμων που δεν είναι λευκοί άνδρες(Jason& Borenstein,2020).

4. Συμπεράσματα
Η παρούσα εργασία είχε ως σκοπό να αναζητήσει τις ηθικές ανησυχίες των εκπαιδευτικών που αποτελούν εμπόδιο στη χρήση της ΤΝ στην εκπαιδευτική διαδικασία .Η διερεύνηση πραγματοποιήθηκε μέσω επισκόπησης συναφών επιστημονικών άρθρων.Τα αποτελέσματα των άρθρων συμφωνούν όλα με ηθικά διλλήματα που δημιουργεί η ΤΝ.
Η χρήση της τεχνητής νοημοσύνης στην εκπαίδευση δημιουργεί σημαντικές ηθικές προκλήσεις, ιδιαίτερα σε θέματα προστασίας προσωπικών δεδομένων, ιδιωτικότητας και αυτονομίας των εκπαιδευτικών( Akgun & Greenhow ,2022,Bu, Q. 2022). Η συλλογή και ανάλυση δεδομένων μαθητών ενέχει κινδύνους που σχετίζονται με την κατάχρηση πληροφοριών και τη συμμόρφωση με κανονισμούς απορρήτου. Επιπλέον, η συνεχής επιτήρηση μέσω ΤΝ μπορεί να επηρεάσει αρνητικά κλίμα της τάξης, μειώνοντας την εμπιστοσύνη μεταξύ μαθητών και εκπαιδευτικών ( Borenstein & Howard 2021, Akgun & Greenhow ,2022).
Παράλληλα, η αυξανόμενη εξάρτηση από αυτοματοποιημένα συστήματα διδασκαλίας περιορίζει τη δημιουργικότητα και την ευελιξία των εκπαιδευτικών, επηρεάζοντας τη δυναμική της μαθησιακής διαδικασίας. Επιπλέον, η χρήση της τεχνητής νοημοσύνης ενδέχεται να ενισχύει τις κοινωνικές ανισότητες, καθώς δεν είναι εξίσου αξιόπιστη για όλες τις φυλετικές και κοινωνικές ομάδες(Jason& Borenstein,2020).
Στα αποτελέσματα των ερευνών αναφέρεται ότι , είναι απαραίτητο να τεθούν σαφή ηθικά και νομικά πλαίσια που θα διασφαλίζουν τη δίκαιη και ασφαλή χρήση της τεχνητής νοημοσύνης στην εκπαίδευση, λαμβάνοντας υπόψη τόσο την προστασία των μαθητών όσο και τη διατήρηση του ανθρώπινου παράγοντα στη διδασκαλία

